ISANDA LAUAS
Tere tulemast saatesse!
Mina olen Martti Ojares
ja mu tänane külaline on Niklas Ljungman.
Tere tulemast! - Tänan!
Sa tuled Pori-Turu piirkonnast.
Jah. Ma olen pärit Porist.
Millises peres sa sündisid? Kas sul on õdesid ja vendi?
Mul on üks vend ja üks õde.
Ma sündisin heas peres
ja lapsepõlvest on mul head mälestused.
Aga mingil ajal läksid mu isa ja ema lahku.
Sellest algasid me peres rasked ajad.
Me elu muutus kaootiliseks.
Polnud õigeid teeradu, mida mööda liikuda.
Seetõttu sattusime mitmesugustesse eluolukordadesse.
Sa sattusid ka halbadesse seltskondadesse,
mis sind kaasa tõmbasid.
Jah.
Juba väikesest peale oli mu elus põhiteguriks raha.
Väga väikesest peale tekkis mul mängusõltuvus.
Mäletan, kuidas ma vanemate tagant raha varastasin.
Ja samuti mängisin maha kõik sünnipäeva rahad.
Mu elu keerles mängude ja rahahimu ümber.
Tänapäeval on mängusõltuvus väga tugevalt küljes
nii pensionäridel, kui ka teistel erivanuses isikutel.
Mis sa arvad, mis teeb inimesed mängusõltlasteks?
Olles saanud usklikuks, oskan öelda, et need on hingevaenlase teod.
Need tõmbavad konksu otsa.
Tavaliselt ei paista välja, kui inimene on mängusõltlane.
Neid asju tehakse tavaliselt suletud uste taga.
Alkohooliku ja narkomaani tunned kohe ära.
Kui vanemaks sain, elasin kaksikelu.
Selle jaoks oli rohkem raha vaja ja nii see läks.
16- või 17-aastasena olin sõbra nn. narkokorteris.
Seal mängisime igasuguseid mänge sellel põhimõttel,
et me ei hakka kunagi võlgu tagasi maksma.
Sellest mäletan, et avastasin, et ma ei taha sellist elu elada.
Teadsin, et saan paari aasta pärast 18-aastaseks
ja mõtlesin, et sellist elu ma küll elada ei tahaks,
et peaksin võtma võlgu jne.
Aga nii ei läinud.
Ei läinud. See oli ainult unistus.
Olin olnud 5 päeva täisealine, kui laenasin esimest korda raha.
Ma ei maksnud seda kunagi tagasi.
Minu elus olid väga suured võlad.
Kogu aeg tuli taas võlgu võtta.
Kuidas on tänapäeval lood Pori noortega?
Kui paljudel neist on mängusõltuvus?
Seda on raske hinnata,
kuid ütleksin, et see on tõsine põhjus muretsemiseks.
Igal pool on mänguautomaadid. Samuti võib mängida telefonides.
Igal pool saab mängida hasartmänge.
Olles saanud usklikuks, olen aru saanud,
et ka väga väikeste laste mängudes on olemas hasartmängude tunnused.
Kui mängida kasvõi piljarditki ja seal teha väike panus,
siis see loob teatud põnevuse ja ahvatleb võitma.
See on saatana tänapäevane konks.
Nii see tõesti on.
Mis sellele järgnes, kui sa kogu aeg pidid raha juurde laenama?
Juhtus see, et ma läksin sõjaväkke, olles jätnud kõik oma koolid pooleli.
Meie suguvõsas on selline tõekspidamine,
et kui poiss läheb sõjaväkke, siis temast kasvab mees.
Isa ütles mulle, et ta usaldab mind; et lõpuks saab minust mees.
Olin mitu kuud sõjaväes,
mõeldes samas oma võlgade peale.
Samuti mõtlesin sellele,
et olin 18-19-aastaselt oma elu täitsa ära rikkunud.
Lisaks oli mul kümnete tuhandete eest võlgu.
Ma polnud üldse õnnelik ega tundnud millestki rõõmu.
Mäletan, kui olin kord pubis
ja sõbrad kutsusid mind kaasa midagi lahedat tegema,
siis ma ei tundnud väikestest asjadest enam mingit rõõmu.
Sest mu õnn keerles ainult raha ja mängude ümber.
Mõtlesid ehk sellega rikkaks saada?
Õhtuti magama heites unistasin
Soome võimalikest suurimatest jackpot võitudest.
Selliste unistustega uinusin sageli õhtuti magama.
Millal su ellu alkohol tuli?
See tuli 13-aastaselt
ja on kogu aeg mu eluga kaasas käinud.
Ma jõin ja suitsetasin. Lisaks tarbisin ka muid aineid.
Sõjaväest tagasi tulles
sattusin sõprade seas teise võlakeerisesse.
Ma käisin tööl, teenisin hästi.
Müügitööga teenisin u arsti palga.
Seal sattusin uuesti võlakeerisesse.
Kui reedel palga kätte sain,
olid esmaspäevaks tuhanded eurod lihtsalt laiaks löönud.
Siis tuli põhimõtteliselt terve kuu uuesti tööd teha.
Samuti olin sunnitud sõpradelt raha laenama.
Lõpuks paisusid need võlad ja intressid nii suureks,
et ma ei suutnud neid enam tagasi maksta.
Olin võlgu tuhandeid eurosid.
Kuidas kodus sellele vaadati?
Mul olid vanematega väga lähedased suhted.
Käisin igal laupäeval või üle laupäeva isa juures ja ka ühiselt söömas.
Meie suhted olid korras.
Aga mu suured võlad panid mind lootust kaotama.
Ma elasin kaksikelu.
Vedasin kihla traavihobuste sõitude peale.
Mängisin igasuguseid mänge. Tarvitasin narkot.
Lõpuks hakkasin kuritegelikul teel raha teenima.
Ma petsin inimesi, röövisin.
Kord sattusid mu "vägiteod" sotsiaalmeediasse.
Mu isa nägi neid seal ja vihastas korralikult.
Olin oma südametunnistuse täielikult kaotanud.
Kui tegemist oli rahaga,
ei tundnud ma mingitki südametunnistust.
Kui kuskilt raha sain, siis mõtlesin, et minu meelest oli see õige.
Millal narkootikumid mängu tulid?
Gümnaasiumis hakkasin iga päev kanepit suitsetama.
Suitsetasin koolis ja kui isu tekkis, siis ka oma mopeedautos.
Nooruses liikusin palju nendes ringkondades,
kus leidus igasuguseid aineid.
Olen Jumalale tänulik,
et ei pidanud kangemate ainetega tegemist tegema.
Aga minu esimene narkootikum on alati olnud mängimine.
Miski muu mind ei huvitanud. See oli minu narkootikum.
Kui levinud on kergemad narkoained koolides 16-17-aastaste seas?
Need on kahjuks vägagi levinud.
Neid saab iga päev, kust iganes.
See on arusaamatu,
kuidas Soomes võib neid saada ükskõik, kes ja ükskõik, kust.
Teatud maades nagu USA, on teatud narkoained isegi lubatud.
Olen ise ka seda kuulnud. Eks see ole ka hingevaenlase töö.
Koolides müüvad vanemad poisid seda kraami noorematele.
Ütlesid ennist, et su põhisõltuvus oli siiski mängusõltuvus
ja alkohol ning narkootikumid olid teisejärgulised su jaoks.
Need olid osa minust,
kuid hommikul ärgates mõtlesin ikka esimese asjana,
kust saaksin raha ja mida saaksin mängida?
Elu keerles täiega nende asjade ümber.
Mäletan, kui internetis ilmusid igasugused kuulutused.
Siis kaotasin oma elu täiega.
Kaotasin sõprussuhted ja peresuhted. Ma jäin täitsa kodutuks.
Mul polnud kohta, kus elada.
Mäletan, kuidas oma auto romulasse viisin
ja oma telefoni maha müüsin.
Kõndisin seljakott seljas mööda Pori linna,
mõeldes, mida ma oma eluga edasi teen?
Edasi läksin Ulvilasse ühe sõbra juurde.
Ta on usklik ja andis mulle ulualust ning toidust.
Siis toimus mu elus ime - ma kuulsin kogu aeg evangeeliumi.
See on mind alati puudutanud, kuhu iganes ma olen läinud.
Ma kuulasin alati, kui usklikud rääkisid Jeesusest.
Kuulsin ka sellest,
et kui mu onupoeg Hugo oli 3,5 aastasena Rootsis,
siis ta viidi kiirkorras operatsioonile.
Hommikusöögilauas ütles ta enne operatsiooni oma emale:
"Ema, ma ei pea minema operatsioonile.
Mu kõrvad said terveks.
Jeesus tervendas mu kõrvad."
Ema küsis poisilt: "Kuidas Ta seda tegi?"
Väike poiss ütles tõsimeeli: "Ta lihtsalt tuli ja tervendas."
Ta viidi siiski operatsioonile ja pandi narkoosi alla.
Kirurg aga ütles: "Poisi võib üles äratada.
On juhtunud suur ime. Kõrvad on terved."
Olin just aresti alt vabaks pääsenud ja oma vanaema juures.
Tema rääkiski mulle seda lugu.
Peale seda sain aru,
et see oli Jumala poolt viimane löök minu maailmale.
Hakkasin esimest korda elus tõsisemalt mõtlema,
kas Jumal on olemas?
Kogesin tugevat patutunnetust.
Ma ei maganud enam öösiti.
Mõtlesin nendele asjadele, mida olin teinud.
Mida halba olin teinud
ja kuidas olin mitme inimese elu just oma sõltuvuste tõttu ära rikkunud.
Üle 2. aasta tagasi - 14.10.2016 Ulvilas olles,
saatis Jumal ühe mehe Helsingist minu juurde küsimusega:
"Kas tahan anda oma elu Jeesusele?
Kas tahan saada usklikuks?"
Mul oli tollal otsimiste aeg.
Ma ei teadnud, mis hakkab juhtuma.
Aga Jeesus nõuab meilt, et me vastaksime "Jah."
Nii ma vastasingi Talle "Jah."
Me palvetasime seal samas
ja mu elu muutus samal hetkel silmapilkselt.
See on ju imeline! - Jah.
See oli pöördepunkt. Sa kogesid Jumala väge.
Aga samas oli su vanaema tugev eestpalvetaja,
kes kogu aeg sinu eest palvetas.
Neid palveid võeti taevas kuulda. - Jah.
Ja arm tuli sinu üle. - Jah.
Sellest on möödas vaid 2. Aastat, nii et, see on üsna värske asi.
Kuidas need päevad möödusid?
Enne usklikuks saamist ei julgenud ma magama minna.
See surve oli väga kõva. Mu patutunnetus oli väga tugev.
Tol laupäeva hommikul Ulvilas olles
vastasin Jumala juhtimisel Tema kutsele.
Kui see mees pani käed mu peale ja ma lugesin päästepalve,
tundsin konkreetselt, et midagi käis minust läbi.
Kõik must mu sees muutus selle hetkega valgeks.
Helsingis koosolekul olles murdusid kõik mu ahelad.
Järgmisel päeval kutsus jutlustaja ette need,
kellel oli sõltuvusi.
Olin esimest korda vaimulikul koosolekul.
Mu sõber ütles: "Lähme!" Küsisin: "Mida me seal teeme?"
Ta ütles, et mul on mängusõltuvus. Ütlesin, et enam ei ole.
Ma ei tundnud seda enam.
Sellest hetkest jäid maha mängusõltuvus,
tubakas, alkohol ja valetamised.
Tunnistasin politseijaoskonnas politseinikele üles kõik oma kuriteod.
Sellestki võiks anda suuri tunnistusi.
Sellest on nüüd paar aastat möödas.
Sa oled kuulutanud evangeeliumi isegi kuni Iisraelini välja.
See kõik on olnud üks suur ime.
Mis su elus peale seda juhtus
ja mis imed su elus peale seda veel juhtusid?
2 päeva peale usklikuks saamist oli mul tööintervjuu.
Mu vastas istus üks ülikonnas mees.
Ta ei jõudnud mind korralikult tervitadagi,
kui ütlesin: "Ma räägin sulle vägeva uudise!
Sa ei arva kunagi ära, mis minuga nädalalõpul toimus!"
Siis ta ütles: "No räägi!"
Kuulutasin: "Ma sain usklikuks ja andsin oma elu Jeesusele.
Sinagi peaksid Jeesuse vastu võtma!"
Ma tunnistasin Jeesusest.
Seal mülkas, kust Jeesus mu välja tõmbas,
mõtlesin iga päev, kuidas võiksin oma elu muuta.
Mõned sõbrad ütlesid,
et see oli mu mõistuse otsus muuta korraga oma elu,
kuna olin mõelnud sellele iga päev.
Seda mülgast, kust Jeesus mu päästis,
saan ma kasutada ülejäänud elus selleks,
et rääkida, kuidas Jeesus mind sellest päästis.
Seejärel lasi Jumal mul teha Facebookis konto "Kanjonimees".
Sedakaudu oleme teinud saateid ka TV7'le.
Minu tunnistuse esimene video tehti Tamperes.
Oli tööpäev.
Firmajuht kutsus mind hiljem vestlusele.
Ta küsis, mida ma Tamperes tegin ja mis videot filmisin?
Pealegi veel tööajal baaris!
Kui olime Poris, siis ütlesin talle, et mul oli vaba aeg.
Meil müügimeestel oli libisev graafik.
"Teen vabal ajal, mida iganes tahan.
Sa võid mind selle eest kohe vallandada, kui tahad.
Ma olen vallandamiseks valmis."
Kui esimene video oli üles laetud, helistas Kuopio haiglast üks poiss.
Olin sel hetkel koguduses noorteõhtul ja ma palusin teistel palvetada.
Helistasin sellele poisile.
Me palvetasime ta eest.
Jumal murdis ta täielikult ja ta hakkas nutma.
Sain esimest korda elus juhtida inimese usuteele.
Küsisin temalt, kas ta tahab anda oma elu Jeesusele?
Ta vastas: "Jah."
Põlvitasin koguduses, telefon käes ja me lugesime koos päästepalve.
Ta elu muutus. Ta sai samal hetkel usklikuks.
Olen vahel öelnud,
et pimedus ei vähene pimeduse eemaldamisega,
vaid valguse lisamisega.
Sa nägid, et see valgus on Jeesus. - Jah.
Jeesuse ligiolus kaob see pimedus automaatselt.
Kui Jeesuse valgus on kohal, siis pimedus kaob.
Räägi veel! Tore on neid asju kuulda.
Neid asju on palju.
Mitmed kümned inimesed on saanud usklikeks.
Olen neid juhtinud telefonitsi
ja saatnud neile mitmesuguseid materjale,
mille abil pääseb koos Jeesusega edasi.
Olen lasknud neil võtta ühendust kohalike kogudustega
ja neid sinna juhtinud.
Väga paljud inimesesd on saanud usklikeks.
Kaubanduskeskustes, telefonitsi
ja igal pool, kus kuulutatakse evangeeliumi.
Kirjas Roomlastele 1:16 on öeldud:
"Ma ei häbene evangeeliumi, sest selles peitub Jumala vägi."
Sel nädalal kuulutasin evangeeliumi vanglas.
5 inimest sai usklikuks.
Sul on praegu siin Helsingis sõbrad kaasas.
Teil on peale seda saadet plaan
minna pealinna piirkonda evangeeliumi kuulutama.
Mis plaanid teil siin täpsemalt on?
Meid saatis siia Turu Evangeeliumimaja.
Heikki ja Riitta tulevad ka Helsingisse.
Timo Närhe koos oma õega on juba siin ja evangeliseerivad.
Läheme mõneks päevaks inimeste sekka.
Tean, et Jeesus ilmutab seal oma suurust.
Usun, et inimesi saab päästetud
ja et nad on valmis kuulama evangeeliumi,
kui keegi läheb ja räägib.
Kui õigesti aru saan,
siis tänapäeva probleem on see, et pole rääkijaid.
Oleks palju erivanustes inimesi, kes tahaksid kuulata,
aga keegi ei räägi.
Seepärast ma räägingi inimestele, et tõelise õnne võib anda vaid Jeesus.
Igas inimeses on Jeesuse loodud tühimik,
mille võib täita ainult Jeesus.
Ainult Tema saab anda selle õnnelikkuse.
Tänapäeval on paljud inimesed kitsikuses.
Iga päev tuleb palju palvesoove.
Vahel helistatakse ka öösel.
Kord enne jõule helises telefon kell 1:30 öösel.
Tulin voodist välja ja üks mees helistas nuttes haiglast.
Ta oli olnud liiklusõnnetuses ja väga halvas seisundis.
Ma palvetasin ta eest ja ta tahtis anda oma elu Jeesusele.
Ta elu muutus seepeale.
Palju palvesoove on tulnud ka lootusetutes eluolukordades.
Kord helistas mulle üks naine, kes rääkis natuke segaselt.
Mõtlesin, et saan vaid palvetada selle naise eest.
Nii ma siis palvetasin ta eest.
Siis küsisin, kas ta tahab anda oma elu Jeesusele?
Ta tahtiski.
Kui inimesed saavad usklikuks, siis hingevaenlane süüdistab alati:
"Tema küll usklikuks ei saanud!"
Kuid ma sain sellelt naiselt sõnumi,
et tal oli kord leivanuga käes olnud ja ta tahtis oma veenid läbi lõigata.
Ta tarvitas ka kümneid erinevaid psüühikaravimeid.
Kuid kui Jeesus ta südamesse tuli, siis ta elu muutus.
Hetkel see naine käib tööl ja on heas seisundis.
Jeesus tervendas ta täielikult.
Sa ütlesid, et kui Jumala Sõna kuulutatakse,
siis ka hingevaenlane on aktiivne.
Kas oled ka märganud,
et kui tunned rõõmu sellest, mida Jumal on tegemas,
siis hingevaenlane püüab su rõõmu röövida?
Jah.
Tunnen oma elus kogu aeg mingit vastuseisu.
Seda tuleb igalt poolt.
Aga ma otsin kaitset sellest, mida Piibel ütleb.
Ma tean, et mina võidan ja ma olen Jeesuse oma.
Jeesun on Issand ja ma järgin Teda.
Sel puhul jäävad need vastuseisud tahaplaanile.
Sa tegid koos Mika Aaltoga ühe saate Iisraelis.
Te olite nädal aega koha peal. Mis sellelt reisilt meelde jäi?
See, et oli väga tore käia Iisraelis.
Kui käisime erinevates kohtades, siis Piibel avanes eriviisidel.
Nüüd läheme sinna oktoobrikuus.
See oli tore reis.
Me saime seal evangeeliumi kuulutada.
Me palvetasime inimeste eest.
Me peame kuulutama evangeeliumi kõigele loodule üle kogu maailma.
Kas Iisraelis on raskem evangeeliumi kuulutada, kui Soomes?
Arvan, et on raskem.
Eriti minul, kes ma ei räägi erinevaid keeli.
Aga Jumal aitab, kui me julgesti läheme.
Nii see ongi - me ei karda tunnistada ja liikuda Jeesuse nime väes.
Jah.
Kas sa tegutsed oma koguduse kaudu või mismoodi sa tegutsed?
Ma tegutsen Pori Nelipühi Kiriku kaudu
ja teenin seal kaasa.
Kuid mind pole konkreetselt ühtegi kogudusse õnnistatud.
Ma tegelen paljude kogudustega. Teen Pohjanmaal noorteõhtuid.
Mu süda põleb tänavatöö ja üldse kirikuvälise tegevuse pärast.
Sest seal on inimesed
ja meie, usklikud, peame just sinna minema.
Sa viitasid just noortele.
Sinu peamine töö on seotud just noorte täiskasvanutega.
Noored on mul tõesti südamel.
Ma annaksin vahele sellise tunnistuse -
ma sain üleskutse jagada vana evangeelset videot,
mille ma tegin kord ühes bussipeatuses.
Siis mõtlesin, et miks ma pean seda videot uuesti jagama?
Aga ma olin kuulekas ja tegin nii nagu pidin tegema.
Juhtus suur ime.
Üks mees oli autoga metsateel ja otsustas oma elule lõpu teha.
Ta võttis oma telefoni kätte ja nägi siis seda videot.
Siis ta saatis mulle sõnumi, et ta andis oma elu Jeesusele.
Põrgu tühjenes ja taevas täitus selle hetkega.
Me kõnetame sotsiaalmeedia kaudu paljusid inimesi.
See on tänapäeva teema.
Inimesed käivad igal pool telefonid käes.
Igal pool on meedia.
Sedakaudu saame kuulutada evangeeliumi
kümnetele tuhandetele
ja isegi sadadele tuhandetele inimestele.
Tundub, et tänapäeva sotsiaalmeedia asendab betoon- ja kiviseinu,
mis maksavad palju.
See tõeline asi liigub kiiremini edasi
ja paljudel inimestel on juba sünnist saadik
mobiiltelefonid käes.
Jah. Nii see on.
Kas sooviksid veel lõpetuseks midagi öelda?
Midagi sellist, mis on seotud su elu ja tunnistustega?
Tahaksin öelda vaatajatele ja usklikele inimestele seda,
et meil on tegelikult ainult üks elu.
Kui võtame Jeesuse oma ellu vastu,
on tähtsaim asi see, et me levitaksime evangeeliumi.
Meil peaks olema mure hukkuvate hingede pärast.
Kui käime koos Jeesusega, siis oleme turvalistes kätes.
Tahan veelkord rõhutada, et meil on vaid üks elu.
Kuidas me seda kasutame? Mis on selles elus kõige tähtsam?
Sulle, kes sa pole veel usklik nagu see mees seal metsateel,
tahan öelda, et Jumal ainsana nägi seda meest.
Mitte keegi teine ei näinud teda. Ka mina ei teadnud, et ta seal on.
Kuid Jumal nägi seda meest.
Ja nagu Piiblis öeldakse:
"Sest nõnda on Jumal armastanud maailma ja ka sindki,
et Ta andis oma ainusündinud Poja,
et ükski, kes Temasse usub, ei hukkuks."
Jumal armastab sind.
Anna oma elu Jeesusele. Ütle Jeesusele "Jah."
Tule Jumala ette ja lase Tal muuta oma elu.
Ma läksin Jeesuse ette väga patusena ja Jeesus andis mulle armu.
Ta muutis mu elu.
Jeesus muudab ka sinu elu, kui vaid vastad Talle "Jah.".
Sa oled alles 24-aastane.
Sa rõõmutsed selle pärast, et oled tõesti leidnud Jeesuse.
Oled 2. aastat teinud Jumala elupõllul tööd.
Sul on palju aega olla samal tööl ja lõigata saaki.
Koguda enda juurde sellised inimesed,
kes viivad koos sinuga Head Sõnumit edasi üle kogu maailma.
Aitäh, et sellest kõigest nii julgelt ja avameelselt rääkisid,
et Jeesuse nimi saaks siin tänu ja austust.
Aitäh!
Soovides toetada Eesti TV7 tööd, võite helistada 900 1777 (hind 7 euri)
või annetada pangaülekandega, leides me andmed www.tv7.ee Aitäh!
Tõlge: Raul Jürimaa